ഗെയില് പദ്ധതി : വാളയാര് കോയമ്ബത്തൂര് പെെപ്പിടല് പൂര്ത്തിയായി കൊച്ചി ഗെയില് പ്രകൃതിവാതക പൈപ്പുലൈന് പദ്ധതി മൂന്നാംഘട്ടത്തിന്റെ ഭാഗമായി വാളയാറില്നിന്ന് കോയമ്ബത്തൂരിലേക്ക് ഗ്യാസ് എത്തിക്കുന്ന പൈപ്പുലൈന് സ്ഥാപിക്കുന്ന ജോലി പൂര്ത്തിയായി. അഞ്ചു കിലോമീറ്റര് കേരളത്തിലും ബാക്കി തമിഴ്നാട്ടിലുമാണ്. 12 കിലോമീറ്റര് പൈപ്പുലൈനില് പരീക്ഷണാടിസ്ഥാനത്തില് പ്രകൃതിവാതകം കുറഞ്ഞ മര്ദത്തില് നിറച്ചു. പാലക്കാട് കൂറ്റനാട്വാളയാര് പൈപ്പുലൈനിന്റെ 94 കിലോമീറ്റര് സാങ്കേതികനിര്മാണം ഏപ്രിലില് പൂര്ത്തിയായിരുന്നു. ഇതും ഈ 12 കിലോമീറ്റര് പൈപ്പുലൈനും ദി പെട്രോളിയം ആന്ഡ് എക്സ്പ്ലോസീവ്സ് സേഫ്റ്റി ഓര്ഗനൈസേഷന്റെ പെസോ അനുമതി ലഭിച്ചാല് ഉടന് കമീഷന് ചെയ്യും. ഇതോടെ പൈപ്പുലൈനില് ഉയര്ന്ന മര്ദത്തില് ഗ്യാസ് നിറച്ച് എത്തിക്കാനാകും. തൊണ്ണൂറ്റിനാലു കിലോമീറ്റര് ലൈനില് ഗ്യാസ് പ്രവാഹം നിയന്ത്രിക്കുന്ന ഒപ്റ്റിക്കല് ഫൈബര് കേബിള് സ്ഥാപിക്കുന്ന ജോലി പൂര്ത്തിയായി. 12 കിലോമീറ്റര് ലൈനില് കേബിളുകള് ഉടന് സ്ഥാപിക്കും. കോയമ്ബത്തൂര് സിറ്റിയിലെ ഗ്യാസ് വിതരണം ഇന്ത്യന് ഓയില് കോര്പറേഷന് ഐഒസി നിര്വഹിക്കും. കൊച്ചിയിലെ വ്യവസായശാലകള്ക്ക് പ്രകൃതിവാതകം കൊടുക്കുന്ന പൈപ്പുലൈന് വിന്യാസമായിരുന്നു ഗെയിലിന്റെ ആദ്യഘട്ടം. ഇത് 2010ല് തുടങ്ങി 2013 ആഗസ്ത് 25ന് കമീഷന് ചെയ്തു. രണ്ടാംഘട്ടമായ കൊച്ചിമംഗളൂരു ലൈന് ജനുവരി അഞ്ചിന് നാടിന് സമര്പ്പിച്ചു. ഗെയില് പൈപ്പുലൈന് കേരളത്തിലൂടെ പോകുന്നത് 510 കിലോമീറ്ററാണ്. മൂന്നാംഘട്ടം പൂര്ത്തിയാകുന്നതോടെ വീടുകളിലും വ്യവസായസ്ഥാപനങ്ങളിലും പൈപ്ഡ് നാച്വറല് ഗ്യാസും പിഎന്ജി പമ്ബുകളിലൂടെ കംപ്രസ്ഡ് നാച്വറല് ഗ്യാസും സിഎന്ജി വിതരണം ചെയ്യുന്ന സിറ്റി ഗ്യാസ് പദ്ധതി കൂടുതല് ജില്ലകളിലേക്ക് വ്യാപിപ്പിക്കാനാകും.